## Metrovalencia oferix prop de 200 tramvies diaris de les línies 4, 6 i 8 en direcció a les platges de la ciutat de València

*** Les parades més pròximes són Neptú, Canyamelar, Platja les Arenes i Platja Malva-rosa
* Les línies de metro enllacen amb el tramvia a través de les estacions d’Empalme, Benimaclet i Marítim**

Ferrocarrils de la Generalitat Valenciana (FGV) facilita durant el període estival l’accés a les platges de la ciutat de València de manera directa a través de les línies 4, 6 i 8 de Metrovalencia.

Les tres línies de tramvia esmentades disposen de parades pròximes a la façana marítima de la ciutat que permeten que prop de 200 servicis diaris faciliten l’accés des de primera hora del dia fins a la nit. Les parades de Neptú, Canyamelar, Platja les Arenes i Platja Malva-rosa permeten accedir de manera directa a les platges de la ciutat.

En la línia 4, Mas del Rosari-Doctor Lluch, entre les 7:00 i les 22:00 hores, hi ha un tramvia cada 10 minuts amb destinació Doctor Lluch, que passa a 5 minuts en el tram comú amb la línia 6, des de Trinitat fins a Doctor Lluch.

En la línia 6, Tossal del Rei-Marítim, entre les 7:00 i les 22:00 hores hi ha un tramvia cada 20 minuts amb destinació Marítim, que passa a 10 minuts en el tram comú amb la línia 4, des de Trinitat fins a Doctor Lluch.

En la línia 8, Neptú-Marítim, entre les 7:50 i les 22:00 hores hi ha un tramvia cada 20 minuts amb destinació Neptú.

A més, les línies de metro enllacen amb estos servicis en l’estació de Marítim, que connecta les línies 5 i 7 de metro amb les línies 6 i 8 de tramvia, cada 10 minuts. Els usuaris també poden accedir al tramvia des de les estacions d’Empalme, a la qual arriben les línies 1 i 2 de metro, i Benimaclet, que unix les línies 3 i 9 amb els tramvies en direcció a la platja.

**Cicloparcs**

Una altra possibilitat que tenen les persones usuàries per a desplaçar-se fins a la platja és acostar-se a alguna de les quatre estacions de Metrovalencia que disposen de cicloparc (Empalme, Torrent Avinguda, Alboraia-Peris Aragó i Quart de Poblet), aparcar de manera fàcil, gratuïta i segura la seua bicicleta i transbordar amb metro o tramvia fins al districte Marítim.

D’esta manera, des d’Empalme es pot agafar la línia 4 del tramvia per a anar directament fins a les parades més pròximes a la platja; des de Torrent Avinguda es pot prendre la línia 7 fins a Marítim, estació que té connexió directa amb les línies 6 i 8 del tramvia; des d’Alboraia-Peris Aragó es pot pujar a les línies 3 i 9 per a baixar a Benimaclet i transbordar a les línies 4 i 6 de tramvia; i des de Quart de Poblet es pot accedir a la línia 5 per a arribar fins a Marítim i transbordar en les línies 6 i 8 de tramvia fins a la platja.

**Servici ordinari en juliol**

D’altra banda, cal destacar que Metrovalencia manté el servici ordinari durant juliol com en la resta de l’any, per la qual cosa s’oferix el mateix nombre de metros i tramvies que en els altres mesos, a excepció del mes d’agost en el qual les circulacions en els dies laborables es programen com a dissabtes.

Les persones que vulguen ampliar la informació d’estos o altres servicis poden telefonar  al 900 46 10 46 d’atenció al client de Metrovalencia. Esta informació també està disponible en la pàgina web de [Metrovalencia](http://www.metrovalencia.es/), en xarxes socials @metrovalencia i en facebook/metrovalencia.fgv, a més de l’*app* oficial de Metrovalencia.

Fecha: 30/06/2024